proxectonos/corpus_dominio_legal_administrativo_tmp huggingface dataset:
20/02/2015 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimento de pago (art.112 Lei xeral tributaria)

Edicto de citación para a notificación de requirimento de pago (art.112 Lei xeral Tributaria) Emilio Antonio Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultdo positivo, practicarlles a notificación persoal aos debedores que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, do siguiente REQUIRIMENTO DE PAGO, ditado no curso dos expedientes administrativos que lles afectan, incoados por esta Recadación: Rematado o prazo de ingreso sinalado no art.62.5 da Lei 58/2003 xeral tributaria sen que se teñan satisfeito os créditos que se detallan no anverso, notificados segundo o previsto no art.71 do Regulamento xeral de recadación (R. D. 939/2005), de conformidade co disposto nos arts.106 e 11. c) da Ordenanza xeral de recadación do Excmo. Concello da Coruña, en consonancia cos arts.93.1. c) da Lei 58/2003 xeral tributaria, e 79 do Regulamento Xeral de Recadación, en cumprimento da Providencia dictada polo Anthony Patrick Margeli Hanchi ordeando o embargo dos bens dos debedores en cantidade suficiente para cubrir o débito principal, recargo de prema, xuros de mora e custas do procedemento, ditouse polo xefe do Departamento de recadación, DILIXENCIA DE EMBARGO DE CONTAS CORRENTES E DE AFORRO. Téndose ordeado ás entidades financieiras que se indican o embargo dos saldos das contas correntes referenciadas, o seu resultado foi negativo. O que se comunica aos efectos oportunos, requiríndose o pago do importe dos expedientes, que poderá facer nas oficinas de la Recadación Municipal, situadas na r/ Franxa, n.º 20 -22 baixo, en horario de 8 a 14 horas, de luns a venres, ou ben mediante transferencia bancaria á conta restrinxida de Recadación, n.º IBAN ES24 2080.0008.34.3110000030, indicándose naquela o n.º de expediente expresado no encabezamento. De non se producir o pago da débeda, proseguirá a execución dos bens do debedor conforme ao disposto no art.169 da Lei Xeneral Tributaria. Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14 horas, de luns a venres. A Coruña, 12 de febreiro do 2015. O xefe do Departamento de Recadación, Fdo.: Emilio A. Álvarez Fachado
20/02/2015 | Administración LocalMunicipal
A Coruña
Tesourería
Recadación da taxa por prestación do servizo de recollida e tratamento de lixo e residuos sólidos urbanos, de vivendas, exercicio 2015

Tesouraría Xeral ANUNCIO RECADACIÓN DA TAXA POR PRESTACIÓN DO SERVIZO DE RECOLLIDA E TRATAMENTO DE LIXO E RESIDUOS SÓLIDOS URBANOS, DE VIVENDAS, EXERCICIO 2015 PERÍODO VOLUNTARIO Por Resolución da Tte. de Alcalde-Responsable da Área de Facenta e Administración Púclica, de data 10 de febreiro de 2015, sinalouse o período de cobramento en voluntaria da taxa pola prestación do servizo de recollida e tratamento de lixo e residuos sólidos urbanos, de vivendas, correspondente ás cuotas trimestrais do exercicio 2015, cuxa recaudación lle cómpre á Empresa Municipal de Aguas de La Coruña, S. A. (EMALCSA): Período de cobro: 1.º trimestre: dende o 20 de febreiro ata o 2 de xuño de 2015 2.º trimestre: dende o 2 de abril ata o 2 de setembro 2015 3.º trimestre: dende o 2 xullo ata o 2 de decembro 2015 4.º trimestre: dende o 2 de outubro de 2015 ata o 3 de marzo de 2016 Lugar de pago. –Os obrigados ó pago poderán aboa-la taxa en: – Oficinas da Empresa Municipal de Aguas de La Coruña, SA (EMALCSA) – Conta/-s bancaria/-s de EMALCSA nas entidades financeiras ABANCA e Banco Pastor Débito por domiciliacións: o cobramento en voluntaria das liquidacións correctamente domiciliadas farase a través das respectivas Entidades Financeiras domiciliatarias. Forma de pago: – O pagamento nas oficinas de EMALCSA poderá facerse en metálico ou mediante tarxeta ou na páxina web www.emalcsa.es – O pagamento a través das entidades financeiras ABANCA e Banco Pastor poderá facerse empregando calquera das modalidades que estas teñan dispoñibles. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 10 de febreiro de 2015. O TTE. DE ALCALDE-RESPONSABLE DA ÁREA DE FACENDA E ADMINISTRACIÓN PÚBLICA Asdo.: Rosa María Gallego Neira
11/02/2015 | Otras Entidades y Anuncios ParticularesUniversidades
Universidade da Coruña
Facultade de Ciencias da Educación
Anuncio de acordo de inicio de expediente de recadación de prezos públicos de matrícula

Ao non poder levar a cabo a notificación persoal á interesada, en aplicación do disposto no artigo 59.5 da Lei 30/92, de 26 de novembro, de Réxime xurídico das administración públicas e do procedemento administrativo común, públícase para os efectos de notificación, o acordó de inicio de expediente de recadación de presos públicos de matrícula. De acordo co disposto no artigo 5 da Resolución Reitoral do 27 de abril de 2012 sobre o Procedemento para a recadación de “impagados” por prezos públicos de matrícula, durante o prazo de 10 días naturais, contados desde o seguinte ao da publicación deste anuncio, o interesado terá á súa disposición o expediente para que de acordó co artigo 84 da Lei 30/92 de 26 de novembro, poida alegar e presentar os documentos/xustificantes que estimen pertinentes ante a Administración da Facultade de Ciencias da Educación, Campus de Elviña, na Coruña, teléfono 981 167000, extensión 4608. A Coruña, 27 de xaneiro de 2015 A Decana, Ana Iglesias Galdo
11/02/2015 | Administración LocalMunicipal
Valdoviño
Anuncio aprobación inicial de modificación da Ordenanza municipal do SAF de Valdoviño

O Pleno da Corporación do concello de Valdoviño, en sesión ordinaria celebrada o día 16 de xaneiro de 2015, acordou aprobar inicialmente a modificación da ordenanza municipal do SAF do concello de Valdoviño. Sométese o expediente a información pública polo prazo de trinta días, a contar dende o seguinte ao da publicación deste anuncio no Boletín Oficial da Provincia da Coruña, para que os interesados poidan presentar as reclamacións que estimen oportunas. Si durante o citado prazo, non se formulasen reclamacións, entenderase definitivamente aprobado o acordo de modificación da ordenanza citada, ata entón inicial. Valdoviño, 29 de xaneiro de 2015. O Alcalde, Asdo: José Antonio Vigo Lago.
11/02/2015 | Administración LocalMunicipal
San Sadurniño
Contratos 2014

Mediante o presente publícase a relación dos contratos adxudicados definitivamente por este Concello durante o exercico 2014 de contía igual ou superior á indicada no artigo 138-3 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, en cumprimento do establecido no artigo 154-2 dese mesmo texto legal: San Sadurniño, 3 de febreiro de 2015. O Alcalde, Secundino García Casal.
11/02/2015 | Administración LocalMunicipal
Noia
Administración Financeira. Intervención
Anuncio bases reguladoras dos concursos do entroido “concurso infantil de entroido Concello de Noia 2015” e “XXX edición do concurso desfile Rally París-Dakar”

-Faise público que por Resolución do alcalde número 226/2015 apróbanse as bases reguladoras dos concursos do entroido “Concurso infantil de entroido Concello de Noia 2015” e “XXX edición do concurso desfile Rally París-Dakar”, que están ao público no taboleiro de edictos do Concello situado na rúa Rosalía de Castro núm.2 de Noia; onde se poderá consultar en horario de 8:00 a 15:00 horas de luns a venres, e sábados de 10:30 a 13:00 horas. Todas as persoas interesadas poderán formular as alegacións ou suxestións que estimen pertinentes. Noia, 3 de Febreiro de 2015 O alcalde Rafalel García Guerrero
11/02/2015 | Administración LocalMunicipal
Valdoviño
Anuncio aprobación inicial de Ordenanza municipal de transparencia, acceso á información e reutilización

O Pleno da Corporación do concello de Valdoviño, en sesión ordinaria celebrada o día 16 de xaneiro de 2015, acordou aprobar inicialmente a ordenanza municipal de transparencia, acceso á información e reutilización. En cumprimento do disposto nos artigos 49 e 70.2 da Lei 7/1985, de 2 de abril, Reguladora das bases de réxime local, sométese o expediente a información pública polo prazo de trinta días, a contar dende o seguinte ao da publicación deste anuncio no Boletín Oficial da Provincia da Coruña, para que os interesados poidan presentar as reclamacións que estimen oportunas. Si durante o citado prazo, non se formulanse reclamacións, entenderase definitivamente adoptado o acordo de aprobación da ordenanza citada, ata entón inicial. Valdoviño, 29 de xaneiro de 2015. O Alcalde, Asdo: José Antonio Vigo Lago.
11/02/2015 | Administración LocalMunicipal
Cariño
Delegación das funcións da Alcaldía

Vistas as atribucións que son conferidas á Alcaldía pola normativa vixente art.21 da Lei 7/85, art.24 R. D.781/86, art 41 R. D. 2568/86, art.61 da Lei 5/97 de Administración Local de Galicia. Visto o disposto no artigo 47 do R. D. 2568/86 polo que se aproba o Regulamento de Organización, Funcionamento e Réxime Xurídico das Entidades Locais, dacordo co cal corresponde ós Tenentes de Alcalde, sustituir na totalidade das súa funcións e polo orden do seu nomeamento ó Alcalde, en casos de ausencia, entre outros, esixíndose nestos casos, resolución expresa de delegación das competencias de que se trate, resolución que deberá reunir os requisitos establecidos no artigo 44.1 e 2 do mesmo regulamento. Visto o establecido no artigo 44.1 e 2 do R. D. 2568/86 dacordo cos cales as delegacións se realizarán por decreto de Alcaldía, con indicación das facultades que se delegan e condicións do seu exercicio, producindo efectos a resolución desde o día seguinte á data da mesma, sen perxuicio da súa obrigatoria publicación no BOP. Visto que esta Alcaldía ten que ausentarse do termo municipal entre os días 5 ao 11 de febreiro de 2015, ámbolos dous incluídos; e considerando que o 1º Tenente de Alcalde e a 2º Tenente de Alcalde tamén se atopan ausentes. PRIMEIRO: Delegar na 3º Tenente de Alcalde, Inés Purificación Martínez Deus, as competencias da Alcaldía entre os días 5 ao 11 de febreiro de 2015, ámbolos dous incluídos. SEGUNDO: Ordear a publicación da presente no taboleiro de anuncios do Concello e no Boletín oficial da Provincia. TERCEIRO: Notifíquese a presente a interesada aos efectos da súa aceptación e comuníquese ó Pleno na vindeira sesión ordinaria que celebre. Cariño, 4 de febreiro de 2014 Ante min A Alcaldesa A Secretaria Asdo: Mª Purificación Seixido Gómez Asdo: Alejandra Pardo Vazquez
11/02/2015 | Administración LocalMunicipal
Cerdido
Relación provisional de admitidos e excluídos proceso de selección de persoal por consolidación de emprego

Rematado o prazo de presentación de solicitudes de admisión nas probas de selección persoal para a provisión en propiedade da praza de persoal laboral servizos varios por consolidación de emprego e de conformidade coas bases da convocatoria aprobadas xunto coa convocatoria por Resolución da Alcaldía con data 13/11/2014, e de conformidade co artigo 20 do Real Decreto 364/1995, de 10 de marzo, polo que se aproba o Regulamento Xeral de ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, e do artigo 21.1. g) da Lei 7/1985, de 2 de abril, de Bases do Réxime Local, PRIMEIRO. Aprobar a seguinte relación provisional de aspirantes admitidos e excluídos: D. Yurik Duroi Jordan de Urries D. Carmelo Miguel Teckchandani Cuco. Non reúne o requisito establecido no punto 5.2 das bases xerais. Non presenta a fotocopia do DNI que debe estar cotexada. Dª Angelica Rocio Gilberte Saine Froiz. Non reúne o requisito establecido no punto 5.2 bases xerais. O titulo ou acreditación do requisito de titulación esta sen cotexar. D. Lucas Ezequiel Gutierrez del Rio Yeregui. Non reúne o requisito establecido no punto 5.2 das bases xerais. Non presenta a fotocopia do DNI que debe estar cotexada. SEGUNDO. Os aspirantes excluídos dispoñen dun prazo de dez días hábiles, a partir da publicación deste anuncio no Boletín Oficial da Provincia de A Coruña para formular reclamacións ou corrixir os defectos que motivasen a súa exclusión. TERCEIRO. Publicar a relación provisional de admitidos e excluídos no Boletín Oficial da Provincia de A Coruña e no taboleiro de anuncios do Concello. Dado en Cerdido a 4 de febreiro de 2015. Do que eu como secretaria dou fe: A alcaldesa Ana Rodríguez Montero
11/02/2015 | Administración LocalMunicipal
A Coruña
Área de Hacienda y Administración Pública
Servizo de Xestión Tributaria. Departamento de Facenda e Xestión de Tributos
Edicto de exposición pública da aprobación da matrícula fiscal do exercicio 2015 da taxa por recollida de lixo domiciliario e tratamento de residuos en vivendas

TAXA POR RECOLLIDA DE LIXO DOMICILIARIO E TRATAMENTO DE RESIDUOS (VIVENDAS). APROBACIÓN DE MATRÍCULA FISCAL DO EXERCICIO 2015. EDICTO Por Delegación da Xunta de Goberno Local, o Concelleiro Delegado de Economía e Facenda, mediante resolución de data 26 de xaneiro de 2015, aprobou a MATRÍCULA FISCAL DA TAXA POR SERVIZO DE RECOLLIDA DE LIXO DOMICILIARIA E TRATAMENTO DE RESIDUOS SÓLIDOS URBANOS (VIVENDAS), correspondente ao EXERCICIO 2015, tendo en conta que a cobranza das cotas aprobadas verificárase na forma e período que se establece na respectiva Ordenanza Fiscal Número 6 Reguladora da mesma, aprobada por este Concello. De conformidade co disposto no artigo 102 da Lei 58/2003 Xeral Tributaria e artigo 86 da Ordenanza Xeral de Xestión, a matrícula aprobada queda exposta ao público durante o PRAZO DUN MES, contado a partir da publicación. Durante devandito prazo, os interesados poderán examinala e formular alegacións, así como presentar, no PRAZO DUN MES seguinte á finalización do período de exposición pública, os seguintes recursos: a) Con carácter previo e potestativo, o recurso de reposición previsto no art.14 do Real Decreto Lexislativo 2/2004 polo que se aproba o Texto refundido da Lei Reguladora das Facendas Locais. b) Reclamación económico-administrativa, que terá carácter preceptivo previo ao recurso contencioso administrativo, prevista no art.137 da Lei 7/1985, segundo redacción dada pola Lei 57/2003 de medidas para a modernización do goberno local. c) Non poderán compaxinarse ambos recursos, de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, Xeral Tributaria). d) Calquera outro recurso que se estime procedente. Este anuncio ten carácter de notificación colectiva ao amparo do disposto no artigo 102 da Lei 58/2003 Xeral Tributaria. A Coruña, 02 de febreiro de 2015. O DIRECTOR DA ÁREA DE FACENDA E ADMINISTRACIÓN PÚBLICA, Asdo.: D. Martín González Rodríguez
11/02/2015 | Administración LocalMunicipal
Brión
Notificación de baixas de estranxeiros no padrón de habitantes

Con data 4 de febreiro de 2015, o Sr. Alcalde D. José Luís García García, ditou a seguinte resolución: Tendo en conta o disposto na Lei orgánica 14/2003, do 20 de novembro, de reforma da Lei orgánica 4/2000, do 11 de xaneiro, sobre dereitos e liberdades dos estranxeiros en España e a súa integración social, modificada pola Lei orgánica 8/2000, de 22 de decembro; a Lei 30/1992, de 26 de novembro, de réxime xurídico das administracións públicas e do procedemento administrativo común, e a Lei 3/1991, do 10 de xaneiro, de competencia desleal que introduciron unha modificación no artigo 16 da Lei 7/1985, de 2 de abril, reguladora das bases do réxime local, mediante a cal se establece a renovación periódica cada dous anos das inscricións no Padrón de estranxeiros non comunitarios sen autorización de residencia permanente e a caducidade de as ditas inscricións no caso de non levarse a cabo tal renovación, resolvín: 1º.- Declarar a caducidade da inscrición no Padrón Municipal de Habitantes deste Concello por non ter renovada a súa inscrición padronal transcorrido o prazo de dous anos sinalado na normativa aplicable, en consecuencia, acordar a correspondente baixa no Padrón Municipal de Habitantes da persoa que se relaciona a continuación: Dna. Ioana Elena Chuquin Sorbe 2º.- Esta baixa terá efecto na data en que esta resolución saia publicada no Boletín Oficial da Provincia.3º.- Publicar a presente resolución no taboleiro de anuncios do concello e no Boletín Oficial da Provincia. Contra esta resolución poderase interpoñer con caracter potestativo recurso de reposición perante este Concello no prazo de un mes, contado a partir do día seguinte ó da publicación desta notificación. Transcorrido dito prazo sen facer uso desta prerrogativa unicamente poderase interpoñer recurso contencioso administrativo. Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdicción contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. Si se optare por non interpoñe-lo potestativo recurso de reposición poderase impugnar directamente este acto, entablando Recurso Contencioso Administrativo perante a Xurisdicción Contenciosa Administrativa correspondente, no prazo de dous meses contado a partir do día seguinte ó da publicación desta notificación. Sen prexuízo de que se poida presentar calquera outro recurso que estime pertinente. Brión, 4 de febreiro de 2015 O ALCALDE D. José Luís García García
11/02/2015 | Administración LocalMunicipal
Camariñas
Aprobación inicial de modificación das bases de execución do orzamento 2015

O Pleno da Corporación con data de 30 de xaneiro de 2015, acordou aprobar inicialmente a modificación das Bases de Execución do Orzamento 2015. O que se fai público, durante o prazo de 15 días hábiles a contar desde o seguinte ao da publicación deste anuncio, para que as persoas interesadas consonte á Lei poidan examinalo e presentar reclamacións ante o Pleno, en cumprimento dos artigos 169 e 170 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora de Facendas Locais. Camariñas, a 2 de Febreiro de 2015 O Alcalde Asdo. Manuel V. Alonso de León
11/02/2015 | Administración LocalMunicipal
Cambre
Anuncio de renuncia á celebración de contrato

a) Organismo: Concello de Cambre. b) Dependencia que tramita o expediente: Secretaría- Contratación. c) Número de expediente: 14/15-4 SUM (nº SIGM 2014/C005/000002) d) Dirección de Internet do perfil de contratante: www.cambre.es e www.contratosdegalicia.es a) Tipo de contrato: Contrato de subministracións b) Descrición: Subministración comprendida no proxecto “Instalación solar térmica para AQS e piscina –complexo deportivo municipal de A Barcala. Cambre”, financiado ao abeiro da Resolución do 5 de setembro de 2013, da Axencia Galega de Desenvolvemento Rural, pola que se aproban as bases reguladoras das subvencións aos proxectos dinamizadores das áreas rurais de Galicia para proxectos de aforro enerxético e fomento do uso das enerxías renovables promovidos polos concellos, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se anuncia a convocatoria para o período 2013/14 (DOG nº 177 do 17/09/2013) c) Referencia de nomenclatura: - CPV 09332000-5 - CPA: 43.29.19 d) Medios de publicación dos anuncios de licitación. Boletín Oficial da Provincia da Coruña, Perfil do Contratante, e diario “La Opinión” e) Data de publicación dos anuncios de licitación.21 de maio de 2014 (BOP e Perfil), e 23 de maio de 2014 (periódico) a) Tramitación: Urxente b) Procedemento: Aberto, con multiplicidade de criterios de valoración 4. Valor estimado do contrato: 91.980,49 euros, sen IVE - Importe neto: 91.980,49 euros - Importe Total: 111.296,40 euros 6. Formalización do contrato: Acordada a renuncia á celebración do contrato, por Resolución do concelleiro-delegado de Réxime Interior, Patrimonio e Contratación nº 96/2015 de data 28/01/2015 Cambre, 30 de xaneiro de 2015 O concelleiro delegado da área de Réxime Interior, Patrimonio e Contratación P. D. (R. A. n.º 1000/2011, de 17 de xuño) Asdo: Felipe Andreu Barallobre
11/02/2015 | Administración LocalMunicipal
San Sadurniño
Subvencións 2014

De conformidade co establecido no artigo 18 da Lei 38/2003, Xeral de subvencións, publícanse as axudas, tanto as de contía igual ou superior a 3.000 euros como as de menor importe, que se concederon por este Concello durante o ano 2014 mediante as convocatorias públicas e os convenios oportunamente realizados para actividades culturais e deportivas: San Sadurniño, 30 de xaneiro de 2015. O Alcalde, Secundino García Casal.
11/02/2015 | Administración LocalMunicipal
Fisterra
Delegación funcións Alcaldía días 28 ó 30 de xaneiro de 2015 en favor do tenente de alcalde Santiago Insua Esmorís Recamán

De conformidade co previsto no Art.44-2 do Regulamento de Organización, Funcionamento e Réxime xurídico das entidades locais, faise público que mediante Resolución do 27 de xaneiro de 2015 delégase as funcións da Alcaldía en favor do Xiaoyi Gancheva Cadrecha, Santiago Insua Esmorís-Recamán.- Fisterra, a 27 de xaneiro de 2015 O ALCALDE, José Manuel Traba Fernández.-
11/02/2015 | Administración LocalMunicipal
Camariñas
Aprobación inicial da modificación de crédito nº 3 mediante a concesión de crédito extraordinario

Aprobado inicialmente polo Pleno da Corporación na sesión ordinaria celebrada en data 30 de xaneiro de 2015 o expediente de modificación de crédito nº 3 dentro do orzamento da Corporación para o exercicio 2015 mediante a concesión de crédito extraordinario, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Camariñas, a 2 de Febreiro de 2015 O Alcalde Asdo: Manuel V. Alonso de León
11/02/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
Acordo do 30 de xaneiro de 2015, da Xefatura Territorial de Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.183/2011)

Acordo do 30 de xaneiro de 2015, da Xefatura Territorial da Consellería de Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.183/2011) - L. M. T., C. T., R. B. T., Grixoa II (Santa Comba). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 20 kV, cunha lonxitude de 0,990 km, coa orixe en apoio da LMT aérea ao CT. Grixoa (Expte.50.066), e final no centro de transformación a instalar no lugar de Grixoa, no termo municipal de Santa Comba (expte. n.º 183/2011), por resolución desta Xefatura Territorial de data 30 de xuño de 2014, a favor da entidade beneficiaria “UNIÓN FENOSA DISTRIBUCIÓN, S. A.”, con enderezo na Avda. de Arteixo, n.º 171, 15007 da Coruña. Esta Xefatura Territorial acorda sinalar os días 11 e 12 de marzo de 2015 para o levantamento das actas previas á ocupación, de conformidade cos arts.52 da Lei de Expropiación Forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Santa Comba, deducida da que se someteu a información pública no DOG, BOP e no xornal “La Voz de Galicia” de datas 21/09/11, 15/09/11 e 09/09/11, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.º da devandita Lei de Expropiación Forzosa. A Coruña, 30 de xaneiro de 2015. O xefe territorial Isidoro Martínez Arca
11/02/2015 | Administración LocalMunicipal
Camariñas
Delegación das funcións da Alcaldía o día 4 de febreiro de 2015 na primeira tenente de alcalde

Por ausentarme da Alcaldía o día 4 de febreiro de 2015, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día 4 de febreiro de 2015 na 1ª tenente de alcalde, Dna. Nicole Maria Gilaberte Van Den Berg. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 3 de febreiro de 2015 O alcalde, Asdo.: Manuel Valeriano Alonso de León.
10/02/2015 | Administración LocalMunicipal
Santiago de Compostela
Sección Municipal de Contratación
Declaración de caducidade do dereito funerario sobre varios nichos do cemiterio municipal de Boisaca por transcurso do período máximo de aluguer

ANUNCIO Información pública Ó ter rematado o prazo máximo de aluguer dos nichos do Cemiterio Municipal de Boisaca relacionados de seguido e declarada a caducidade do dereito funerario sobre os mesmos por resolución da concelleira delegada de desenvolvemento urbano e sostible de data 16.09.2014, e logo de ser desatendido o requerimento feito ao Hospital Psiquiátrico de Conxo, como titular do aluguer dos mesmos, para que procedera ao translado dos restos neles inhumados, procédese a facer pública a súa relación co obxecto de que os familiares das persoas neles inhumadas ou aqueles que demostren un interés lexítimo podan facerse cargo dos mesmos personándose no expediente no prazo de CINCO DÍAS, contados a partires do seguinte ao de publicación deste anuncio. Transcurrido o prazo indicado anteriormente procederase ao translado dos restos á foxa común do dito Cemiterio. Santiago de Compostela, 28 de xaneiro de 2015. A CONCELLEIRA DELEGADA DE DESENVOLVEMENTO URBANO E SOSTIBLE Asdo.: Teresa Gutiérrez López
10/02/2015 | Administración LocalMunicipal
Santiso
Aprobación do padrón fiscal da taxa pola recollida de lixo correspondente ao exercicio económico 2014

Por Decreto de Alcaldía de data 30 de xaneiro de 2015 acordouse o seguinte: PRIMEIRO.- Aprobar o padrón fiscal da taxa pola recollida de lixo correspondente ao exercicio económico 2014. SEGUNDO.- Expoñer ao público todos os datos incorporados ao padrón durante o prazo de 15 días, que se contarán a partir do día seguinte ao da publicación do anuncio no Boletín Oficial da Provincia. Esta exposición, polo prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102 da Lei 58/2003, do 17 de decembro, Xeral Tributaria. TERCEIRO.- Contra as liquidacións incorporadas ao padrón todos os interesados poderán interpoñer recurso de reposición ante esta alcaldía, segundo o disposto no artigo 14.2 do Texto refundido da Lei reguladora de facendas locais aprobado polo Real decreto lexislativo 2/2004, do 5 de marzo, no prazo dun mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. Santiso, 30 de xaneiro de 2015. O alcalde Asdo.: Manuel Adán López
10/02/2015 | Administración LocalMunicipal
Bergondo
Secretaría
Modificación ordenanza municipal

O Pleno do Concello de Bergondo, en sesión ordinaria celebrada o día 29 de xaneiro de 2015 aprobou inicialmente a primeira modificación da Ordenanza Municipal reguladora da administración electrónica municipal do Concello de Bergondo. Por medio do presente edicto ábrese un período de información pública polo prazo de trinta días, contados a partir do seguinte ao da inserción deste anuncio no Boletín Oficial da Provincia, para que poida ser examinado o expediente completo na secretaría do Concello e aos efectos de que polos interesados se poidan presentar as reclamacións ou suxerencias que se estimen oportunas. De conformidade co disposto no artigo 49. c) da Lei 7/1985, de 2 de abril, reguladora das bases do réxime local, o acordo plenario inicial entenderase definitivo no caso de que non se presente ningunha reclamación, procedéndose á publicación á que fai referencia o artigo 70.2 da Lei 7/1985, de 2 de abril. Bergondo, 2 de febreiro de 2015 A alcaldesa Alejandra Pérez Máquez
10/02/2015 | Administración LocalMunicipal
Muxía
Aprobación de proxecto de obra

ANUNCIO Este Concello aprobou o proxecto de “Acondicionamento rúas en Quintáns, Cibrán e Muxía”, que queda exposto ao público durante prazo de 20 días a efectos de posibles reclamacións e outros oportunos. Muxía, 19 xaneiro de 2015. O alcalde Félix Porto
10/02/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 28 de xaneiro de 2015, da Xefatura Territorial da Coruña, pola que se concede a autorización administrativa previa e de construción dunha instalación eléctrica no concello de Padrón (IN407A 2014/134-1)

Resolución do 28 de xaneiro de 2015, da Xefatura Territorial da Coruña, pola que se concede a autorización administrativa previa e de construción dunha instalación eléctrica no concello de Padrón (IN407A 2014/134-1). Visto o expediente para outorgamento de autorización administrativa previa e de construción da instalación eléctrica que a seguir se cita: Núm. Expte.: IN407A 2014/134-1 Solicitante: Unión Fenosa Distribución, S. A. Enderezo Social: Avda. de Arteixo, 171 - 15007 A Coruña. Denominación: subestación Padrón 66/20 KV-L Aluminios Cortizo 66 kV. Situación: Concello de Padrón. Características técnicas: Nova posición GSI 66 KV de liña de cliente blindada con illamento en gas SF6. Cumpridos os trámites ordenados na Lei 24/2013, do 26 de decembro (BOE n.º 310), do sector eléctrico, e no título VII, capítulo II do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta Xefatura Territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 28 de xaneiro de 2015. O xefe territorial Isidoro Martínez Arca
10/02/2015 | Administración LocalProvincial
Deputación Provincial da Coruña
Área de Servizos Provinciais. Sección de Servizos Sociais
R. P.1659.-Resolución pola que se aproba o Programa de financiamento dos servizos sociais comunitarios municipais no ano 2015

RESOLUCIÓN POLA QUE SE APROBA O PROGRAMA DE FINANCIAMENTO DOS SERVIZOS SOCIAIS COMUNITARIOS MUNICIPAIS NO ANO 2015 Don DIEGO CALVO POUSO, presidente da Deputación Provincial da Coruña, De acordo coas bases reguladoras do Programa de financiamento dos Servizos Sociais Comunitarios Municipais no ano 2015, publicadas no BOP núm.209, do 31 de outubro de 2014, Logo de ver os informes da Sección de Servizos Sociais e da Intervención, RESOLVO: 1.–Aprobar o Programa de financiamento dos Servizos Sociais Comunitarios Municipais no ano 2015 por un importe total de 4.017.154,33 €, de acordo cos seguintes módulos financiados e importes da achega provincial para cada entidade beneficiaria: IMPORTE TOTAL DO PROGRAMA DE FINANCIAMENTO DOS SERVIZOS SOCIAIS COMUNITARIOS BÁSICOS 2015: 4.017.154,33 €. 2.–Dispor o financiamento do Programa con cargo á partida 0611/231.21/46201, fase A, operación núm.220150000163 do vixente orzamento (núm. de referencia 22015000264). Prodúcese unha economía de 21.204,87 € que deberá terse en conta para os efectos contables oportunos.3.–Publicar a presente resolución de aprobación do Programa no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 5 de febreiro de 2015. O PRESIDENTE O SECRETARIO Diego Calvo Pouso José Luis Almau Supervía
10/02/2015 | Administración LocalMunicipal
Neda
Aprobación inicial de modificación da Ordenanza municipal nº. 31 reguladora da concesión de licenzas de primeira utilización ou ocupación dos edificios do municipio de Neda

O Pleno do Concello de Neda, na sesión do 29 de xaneiro de 2015, resolveu aprobar inicialmente a modificación da ordenanza municipal nº. 31 reguladora da concesión de licenzas de primeira utilización ou ocupación dos edificios do municipio de Neda. De conformidade co previsto no art.49 da Lei 7/1985, de 2 de abril, reguladora das bases de réxime local, sométese a información pública o expediente polo prazo de trinta días hábiles, contados desde o seguinte ao de publicación deste anuncio no Boletín Oficial da Provincia, aos efectos de que todos os interesados poidan examinar o expediente e presentar as reclamacións ou suxerencias que estimen pertinentes. Transcurrido o prazo sen terse presentado alegacións entenderase definitivamente adoptado o acordo. Vila de Neda, 3 de febreiro de 2014 O Alcalde-Presidente, Asdo/ José Ignacio Cabezón Lorenzo
10/02/2015 | Administración LocalMunicipal
Arteixo
Contratación, Bens e Patrimonio
Adxudicacións do segundo semestre do ano 2014

D. Carlos Calvelo Martínez, Alcalde-Presidente do Concello de Arteixo, formula a seguinte En cumprimento do artigo 154 da TRLCSP 3/11 proponse a adopción do seguinte acordo: PRIMEIRO: Publicar no BOP a adxudicación e formalización dos seguintes contratos do segundo semestre do ano 2014. SEGUNDO: Facultar o Sr. Alcalde-Presidente tan amplamente como sexa necesario para a execución de todo o relacionado co presente acordo. Arteixo, 23 de xaneiro de 2015 Asdo.- Carlos Calvelo Martínez ALCALDE-PRESIDENTE
10/02/2015 | Administración LocalMunicipal
Cedeira
Contratos administrativos adxudicados no ano 2014

Contratos administrativos adxudicados polo Concello de Cedeira durante o ano 2014 De acordo co disposto no artigo 154 do TRLCSP, aprobado mediante o RDL 3/2011 de 14 de novembro, fanse públicos os contratos adxudicados por este Concello de Cedeira no ano 2014: Cedeira, 30 de xaneiro de 2014. O ALCALDE Luis Rubido Ramonde
10/02/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 29 de xaneiro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Coristanco (IN 407A 2015/011)

Resolución do 29 de xaneiro de 2015, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e de construción dunha instalación eléctrica no concello de Coristanco (expediente IN407A 2015/011-1). Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e de construción da instalación eléctrica que se describe: Solicitante: Unión Fenosa Distribución S. A. Domicilio social: Avda. de Arteixo n.º 171, 15007 A Coruña. Denominación: ADECUACIÓN CT ERBECEDO. Situación: Coristanco Características técnicas: Liña de media tensión aérea a 15/20 KV, cunha lonxitude de 0,022 KM, coa orixe no apoio n.º 12 existente da LMT CBL-707B, onde actualmente parte a derivada o CT Erbecedo (Expte.50.148), condutor tipo LA 56/54,6 mm 2, e final no novo CT intemperie Erbecedo (proxectado). Novo centro de transformación intemperie, cunha potencia de 160 KVA e unha relación de transformación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación da presente resolución. A Coruña, 29 de xaneiro de 2015. O xefe territorial Isidoro Martínez Arca
10/02/2015 | Administración LocalMunicipal
A Capela
Padrón contribuíntes mes de xaneiro do servizo de ensino prestado na escola municipal de música e o pagamento en voluntaría

Por resolución desta alcaldía do día 2 de febreiro de 2015, aprobouse o padrón de contribuíntes correspondente ao mes de xaneiro do exercicio 2015 da taxa polo do servizo de ensino prestado na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Cápela, 3 de febreiro de 2015 O alcalde, Manuel Meizoso López
10/02/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.46433. Reparacióm dun muro e otras obras. Concello de Ares

Gerrit Otxandorena Fienco, solicita de Augas de Galicia por atoparse nas marxes do río do Baño, a autorización de obras, no polígono 24, parcela 6, no lugar de Mariocos, parroquia de Cervás (San Pedro), Concello de Ares (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46433. As obras solicitadas consisten na reparación dun muro secular perimetral, limpeza de canle e instalación de peche de parcela a unha distancia de 5,00m do regato. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ares ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 26 de xaneiro de 2015 O xefe do servizo territorial Néstor Rodríguez Arias
10/02/2015 | Administración LocalMunicipal
Bergondo
Contratación
Caducidade ENCSARP

Servizo/s: Secretaría: PADRÓN DE HABITANTES Dec./Res. Nº: 74/2015 A Lei orgánica 14/2003, de 20 de novembro, mediante o seu artigo terceiro modificou, entre outros, o artígo 16 da Lei 7/1985, de 2 de abril, reguladora das bases de réxime local (en adiante LBRL). Dita modificación establece a renovación periódica, cada dous anos, das inscricións dos estranxeiros non comunitarios sen autorización de residencia permanente no Padrón, asi como a caducidade de ditas inscricións, no caso de que o interesado non procedese a tal renovación. Neste caso, a caducidade poderá declararse sen necesidade de audiencia previa do interesado. Tendo en conta a lexislación aplicable, especialmente a prevista no art.16.1 da LBRL, e nos arts.42, 58 e 59 da Lei 30/92, de 26 de novembro, de réxime xurídico das administracións públicas e do procedemento administrativo común (en adiante LRXAP-PAC). E, en uso das atribucións que me confire o art.21.1. a) da LBRL. Primeiro.- Declarar a caducidade da inscrición no Padrón municipal de habitantes deste concello, das personas que se relacionan a continuación, por non ter renovada as súas inscricións padronais no prazo, xa transcorrido, de dous (2) anos, acordando así mesmo as súas baixas no referido padrón: Segundo.- A declaración da baixa terá efecto na data de recepción da notificación á persona interesada, ou ben, na data de publicación da presente resolución no Boletín Oficial da Provincia (BOP), de acordo co previsto na LRXAP-PAC. Terceiro.- Notifica-lo presente acordo ós interesados polos procedementos legalmente establecidos. Cuarto.- Contra o presente acordo, que pon fin á vía administrativa, poderán interpoñerse os recursos seguintes: Con carácter potestativo o recurso de reposición ante o mesmo órgano que ditou este acordo no prazo de un mes, contado dende o día seguinte ó da notificación do presente acordo, nos termos dos artígos 116 e 117 da Le 30/1992, de 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. Contra a resolución expresa do recurso de reposición poderá interpoñer recurso contencioso-administrativo, de conformidade co disposto na Lei 29/1998, de 13 de xullo, reguladora da xurisdicción contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. Interpoñer directamente recurso contencioso-administrativo no prazo de dous meses, contados dende o día seguinte ó da notificación do presente acordo, na forma prevista na lexislación de dita xurisdicción contencioso-administrativa. Interpoñer calquera outro recurso que estime procedente. Bergondo, 30 de xaneiro de 2015 Dou fé A alcaldesa A secretaria Alejandra Pérez Máquez Ana María Cacharrón Castelos